Държавен вестник, бр. 10, 2003 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  10
Изследваната партида трябва въображаемо да се
раздели на няколко приблизително еднакви части. Броят
на частите, съответстващ на броя на единичните проби
съгласно 4.2, трябва да се избере произволно и от всяка
част да се вземе най-малко една проба. Когато не е
възможно да се спазят изискванията на 4.1 при вземане
на проби от насипни  твърди или течни торове в контей-
нери над 100 kg, вземането на проби трябва да се извър-
ши при преместването на изследваната партида (това-
рене или разтоварване). В този случай пробите трябва
да се вземат от произволно избрани въображаеми час-
ти, както е описано по-горе, при преместването им(то-
варене или разтоварване).
5.2.2. Пакетирани твърди или течни торове в кон-
тейнери (опаковки), непревишаващи 100 kg
След подбора на необходимия брой опаковки за
вземане на проби, както е посочено в 4.2, част от съ-
държанието на всяка опаковка трябва да се отстрани.
Където е необходимо, пробите се вземат след изпразва-
не на опаковките поотделно.
5.3. Изготвяне на обединена проба
Единичните проби се смесват, за да се получи обе-
динена проба.
5.4. Приготвяне на крайна проба. Обединената про-
ба се хомогенизира внимателно1.
Ако е необходимо, обединената проба трябва първо
да се съкрати до най-малко 2 kg (съкратена проба) чрез
използването на механичен делител или чрез квартуване.
За извършване на анализи съгласно приложение № 3
крайната проба трябва да се съхранява при температу-
ра между 0—25 °С.
След това трябва да се подготвят най-малко три
крайни проби с приблизително еднакво количество и в
съответствие с изискванията на 4.4. Всяка проба трябва
да се постави в добре затворен контейнер. Трябва да се
вземат всички необходими мерки за избягване на про-
мяна в характеристиките на пробата.
6. Опаковане на крайните проби
Контейнерите или опаковките трябва да са запеча-
тани и етикетирани (целият етикет трябва да е включен
в печата) по такъв начин, че да не могат да се отворят,
без да се повреди печатът.
7. Регистриране на вземането на проби
Трябва да се води регистър за всяко вземане на проби,
който да позволява безпогрешно идентифициране на
всяка изследвана партида.
8. Предназначение на пробите
От всяка изследвана партида най-малко една край-
на проба се изпраща възможно най-бързо на акредити-
рана аналитична лаборатория заедно с необходимата
информация.
Раздел II
Методи за анализи на торове
Общи забележки
1. Лабораторно оборудване
В описанията на методите не е прецизно дефинира-
но общото лабораторно оборудване, с изключение на
това, че са дадени размерите на колбите и пипетите.
Във всички случаи лабораторното оборудване трябва
да е добре почистено, особено когато се налага опреде-
лянето на малки количества.
2. Контролни изпитвания
Преди анализ е необходимо да се осигури добро
функциониране на всички апарати и правилно провеж-
дане на аналитичните методи чрез използването на
химични съединения с познат състав, когато това се
налага (напр. амониев сулфат, монокалиев фосфат и
др.). Въпреки това резултатите от анализираните торо-
ве могат да показват погрешен химичен състав, ако не
се следва строго аналитичният метод. От друга страна,
известен брой определяния са емпирични и се отнасят
за продукти със сложен химичен състав. Препоръчва се
лабораториите да използват за сравнение стандартни
торове с точно определен състав.
1Бучките трябва да се раздробят (ако е необходимо, чрез
отделянето им от пробата и връщане обратно на насит-
нения материал).
Общи условия, свързани с методите за химически
анализ на торове
1. Реактиви
Ако в метода за химически анализ не е посочено
друго, всички реактиви следва да са с аналитична чис-
тота. Когато ще се анализират химически елементи в
следи, чистотата на реактивите трябва да бъде прове-
рена чрез празна проба. В зависимост от получения
резултат би могло да се наложи извършване на  допъл-
нително пречистване.
2. Вода
Операциите по разтваряне, разреждане, изплаква-
не или промиване, описани в методите за химически
анализ, без да се посочва точно какъв да бъде разтво-
рителят или разреждащият агент, предполагат използ-
ването на вода. Естествено е водата да бъде деминера-
лизирана или дестилирана. При някои специфични ус-
ловия, посочени в метода за анализ, водата трябва да
бъде подложена на специален пречистващ процес.
3. Лабораторно оборудване
Като се има предвид обичайното оборудване, използ-
вано в контролните лаборатории, описаната апаратура в
методите за анализ включва специални уреди и апарати
или такива, които са предмет на някои специфични изиск-
вания. Тези уреди трябва да бъдат идеално чисти, особено
в случаите, когато ще се определя съдържанието на мно-
го малки количества. Лабораторията трябва да осигури
точността на всички използвани мерителни стъклени
съдове, като ги съобрази със съответните стандарти.
М е т о д  1
Подготовка на пробата за анализ
1. Обхват
Този метод дефинира процедурата за подготовка на
пробата за анализ, взета от крайната проба.
2. Принцип
Подготвянето на крайна проба, получена в лабора-
торията, представлява серия операции, обичайно включ-
ващи пресяване, смилане и смесване, извършени така,
че от една страна, най-малкото претеглено количество
според методите за анализ да е представително за лабо-
раторната проба, а от друга страна, размерът на части-
ците да не се е променил в резултат на подготовката до
степен, че да повлияе значително на разтворимостта
им в различните екстрахиращи реагенти.
3. Апарати
—Делител на пробата (по избор)
—Сита с отвори 0,2 и 0,5 mm
—250 ml колби със запушалки
—Порцеланов хаван и пестик или лабораторна
мелница
4. Избор на обработката, която ще се използва
Предварителна забележка
Ако продуктът е подходящ, трябва да се запази само
представителна част от крайната проба.
4.1. Крайни проби, които не трябва да се смилат
Калциев нитрат, калциево-магнезиев нитрат, нат-
риев нитрат, калиев нитрат, калциев цианамид, калци-
ево-азотен цианамид, амониев сулфат, амониеви нит-
рати с повече от 30 % азот, карбамид, основна шлака,
природен фосфат, направен частично разтворим, утаен
дикалциев фосфат, калциниран фосфат, калциев алу-
мофосфат, мек смлян фосфорит.
4.2. Крайни проби, които трябва да се разделят и
част от които трябва да се смели
Това са продукти, при които се провеждат опреде-
ляния без предварително смилане (например степента
на смилането) и други определяния—след смилане. В
тях се включват всички сложни торове, съдържащи след-
ните фосфатни съставки: основна шлака, калциев алу-
мофосфат, калциниран фосфат, мек смлян фосфорит и
частично разтворим природен фосфат. За тази цел край-
ната проба се дели на две идентични части, доколкото
е възможно с делител или чрез квартуване.
4.3. Крайни проби, за които всички определяния се
извършват в смляно състояние